VIDEO Jose Mourinho a acceptat jobul! Portughezul a mers să vadă pe viu echipa cu 145 de trofee
Jose Mourinho este liber din 16 ianuarie, când s-a despărțit de AS Roma.
Tehnicianul de 61 de ani nu și-a găsit încă o nouă echipă, deși au existat zvonuri că ar urma să preia Chelsea, Barcelona sau Bayern Munchen. Portughezul s-a aflat vineri noapte la Riyadh, capitala Arabiei Saudite, alături de Ronaldo "Fenomenul" și Francesco Totti.
Jose Mourinho, la finala Cupei Egiptului: "Al Ahly e ca Real Madrid!"
Cei trei au prezentat trofeul Cupei Egiptului, a cărei finală s-a jucat pe arena Al-Awwal Park, din Riyadh. Finala s-a disputat între Al Ahly și Zamalek și s-a terminat cu scorul de 2-0 în favoarea "diavolilor roșii".
Emam Ashour, în minutul 84, și Mohamed Magdy, în prelungirile meciului, au înscris golurile care îi aduc lui Al Ahly al 145-lea trofeu din istorie! Un record absolut în lume stabilit de gruparea din Cairo. Al Ahly a câștigat 121 de trofee în Egipt și 24 continentale, printre care 11 Cupe ale Campionilor în Africa.
De altfel, Jose Mourinho a comparat-o pe Al Ahly cu Real Madrid în timpul vizitei în Arabia Saudită. "Sunt ca Real Madrid, joacă în toate competițiile, îi vedem mereu la Campionatul Mondial organizat de FIFA", a spus antrenorul portughez.
Jose Mourinho a uitat de Salah, întrebat care e cel mai mare jucător egiptean
Mourinho a fost și analist al meciului pentru televiziunea egipteană. Lusitanul a numit, printre altele, și cel mai mare fotbalist din istoria Egiptului, în opinia sa. Surprinzător, nu l-a ales pe Mohamed Salah, jucător pe care l-a antrenat la Chelsea.
"După părerea mea, cel mai mare jucător egiptean e Aboutrika. Îmi place mult", a declarat Mourinho. Mohamed Aboutrika, acum în vârstă de 45 de ani, a fost cel mai bun jucător african în 2008 și a cucerit de două ori Cupa Africii cu Egipt. De-a lungul carierei, a jucat doar în Egipt, la Tersana și la Al Ahly.
După finala Cupei Egiptului, Jose Mourinho a rămas în Arabia Saudită. Antrenorul a fost invitat la Jeddah, la Marele Premiu al Arabiei Saudite, în Formula 1.
Urmăriți SPORT.RO și pe Google News